Diari Oficial de la Generalitat Valenciana


Sumari del DOGV 4298, del 23-07-2002 (2002/7325)

ORDE de 17 de juny de 2002, de la Conselleria de Cultura i Educació, per la qual s'autoritza la implantació del Segon Cicle d'Educació Infantil a diversos centres docents privats.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7325


Data del document
:   17-06-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * València
    * ensenyament primari

ORDE de 17 de juny de 2002, de la Conselleria de Cultura i Educació, per la qual s'autoritza la implantació del Segon Cicle d'Educació Infantil a diversos centres docents privats. [2002/7325]
  
Els expedients han sigut iniciats a instància dels representants dels centres docents privats, que s'indiquen en l'annex, en sol·licitud de l'autorització per a implantar el Segon Cicle de l'Educació Infantil.
  
Cada expedient inclou informe favorable de la Unitat d'Inspecció Educativa, pel que fa a l'adequació del professorat, i/o el compromís d'aportar la relació del professorat de les unitats abans de l'inici del curs en què es posen en funcionament, vists els quals, la direcció territorial de Cultura i Educació corresponent elevarà proposta igualment favorable.
  
Tots els centres tenen almenys tres unitats autoritzades d'Educació Preescolar, que els permeten impartir el Segon Cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny, no obstant, els centres tenen l'obligació d'adaptar-se a allò previst en el Reial Decret 1004/1991, sobre nombre de llocs escolars i relació professor/alumnes, atenent el màxim de 25 llocs escolars per unitat o el que corresponga segons les instal·lacions presentades.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; l'Orde de 17 de juny de 1992 (DOGV de 16.07.92), de la Conselleria de Cultura, Educació i Ciència, que regula la implantació gradual del Segon Cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació del segon cicle de l'Educació Infantil a cadascun dels centres privats que s'indiquen en l'annex, en el termes que per a cadascun s'hi especifiquen.
  
Segon
  
Modificar la denominació genèrica dels actuals centres d'Educació Preescolar que es relacionen en l'annex, la qual passarà a ser ?Centre d'Educació Infantil?.
  
Tercer
  
Els centres que no hi hagen aportat la relació de professors i les titulacions respectives hauran de fer-ho, abans de l'inici de les activitats educatives corresponents, davant la Direcció Territorial corresponent, que l'aprovarà una vegada es dispose de l'informe previ de la Inspecció Educativa.
  
DISPOSICIÓ ADDICIONAL
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 de juny de 2002
  
El conseller de Cultura i Educació
  
P.S.R. (art. 4.1 Decret 111/2000, DOGV núm. 3798, de 21 de juliol)
  
La subsecretària
  
CARMEN NÁCHER PÉREZ
  
ANNEX
  
Centre: SAGRADOS CORAZONES
  
Titular: Cesaco, SL
  
Domicili: Camí Creu de Pedra, 21
  
Localitat: Alacant
  
Província: Alacant
  
Codi: 03092064
  
Ensenyaments que s'hi implanten i capacitat màxima:
  
- Educació Infantil, Segon Cicle, amb 5 unitats i 89 llocs escolars.
  
Composició resultant de la resta del centre:
  
- 12 unitats d'Educació Primària amb 287 llocs escolars
  
- 8 unitats d'Educació Secundària Obligatòria amb 240 llocs escolars
  
- 4 unitats de Batxillerat amb 94 llocs escolars en les modalitats d'Humanitats i Ciències Socials i Tecnològic
  
Centre: SAN JOSÉ DE CAROLINAS
  
Titular: Bisbat d'Orihuela-Alacant
  
Domicili: c/ Garbinet, 87
  
Localitat: Alacant
  
Província: Alacant
  
Codi: 61685801
  
Ensenyaments que s'hi implanten i capacitat màxima:
  
- Educació Infantil, Segon Cicle, amb 3 unitats i 50 llocs escolars.
  
Composició resultant de la resta del centre:
  
- 6 unitats d'Educació Primària amb 150 llocs escolars
  
- 4 unitats d'Educació Secundària Obligatòria amb 112 llocs escolars
  
- 6 unitats de Batxillerat amb 192 llocs escolars en les modalitats de Ciències de la Natura i salut; i Humanitats i Ciències Socials.
  
Centre: JESÚS MARÍA FUENSANTA
  
Titular: Religiosas de Jesús-María
  
Domicili: Plaça Múrcia, 10
  
Localitat: València
  
Província: València
  
Codi: 80404871
  
Ensenyaments que s'hi implanten i capacitat màxima:
  
- Educació Infantil, Segon Cicle, amb 3 unitats i 75 llocs escolars.
  
Composició resultant de la resta del centre:
  
- 12 unitats d'Educació Primària amb 300 llocs escolars
  
- 4 unitats d'Educació Secundària Obligatòria amb 120 llocs escolars
  
- 2 unitats d'Educació Especial, amb 30 llocs escolars.